钦定古今图书集成/明伦汇编/氏族典/第294卷 > 方瑛
## 钦定古今图书集成/明伦汇编/氏族典/第294卷 > 方瑛

按《名山藏勋封记》“南和伯。方瑛，全椒人。曾祖得铭，从
军，国初为百户。祖信，替职有功，升正千户。父政，征麓
川死，封威远伯。瑛袭父官为指挥使，乞领父兵，从定
西伯报仇先登。破贼寨，升都指挥同知。正统六年，从
靖远伯征麓川，杀获贼，升都指挥使。攻破杉木笼寨，
生擒贼首陶孟靠等，功，升都督佥事，充参将，守备云”
南孟养、阿岭等处，破敌战胜。景泰元年以都督同知
充参将，镇守贵州，杀退苗贼，升右都督。五年封奉天
翊卫宣力武臣，特进荣禄大夫、柱国伯，禄千石。六年
充总兵官，征进铜鼓五开，斩获功多。留守贵州，抚捕
苗蛮。天顺元年论平蛮功，进侯流，予世伯，禄千二百
石，赐券，身免一死，子免一死。自伯至侯凡六年。卒，予
谥。天顺四年，子毅嗣，坐罪革爵。成化十五年，孙寿祥
嗣。嘉靖十八年，东嗣。三十三年，炳嗣。隆庆二年，应奇
嗣。卒，亡子。